Proprietarii de domenii ".ro" plătesc de astăzi o taxă anuală de 6 euro, fără TVA, pentru fiecare domeniu.

Perioada maximă pentru care deţinătorii de astfel de site-uri pot achita mentenanţa este de 10 ani.

Decizia anunţată de Institutul Naţional de Cercetare-Dezvoltare în Informatică Bucureşti ar urma să asigure fondurile necesare pentru creşterea securității și fiabilității lor.

În plus, implementarea sistemului de înregistrare și mentenanță anuală ar avea avantajul că va duce la deblocarea numelor de domenii ".ro", care au fost înregistrate în aproximativ 25 de ani de existență a domeniului ".ro", dar care nu mai sunt utilizate din diverse motive.

Sursa: Business Club